
TIEKĖJŲ KVALIFIKACIJOS REIKALAVIMAI 
1. Tiekėjas turi atitikti šiame priede nustatytus reikalavimus kvalifikacijai.
2. Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys iki atitinkamų veiklų vykdymo.
3. Tais atvejais, kai pirkimui, vadovaujantis norminiais teisės aktais gali atsirasti būtinybė tiekėjui ar tiekėjo specialistams turėti specifinę kvalifikaciją, tiekėjui išlieka pareiga tinkamam konkrečių darbų atlikimui pasitelkti papildomus tiekėjus, specialistus, turinčius atitinkamai veiklai reikalaujamą kvalifikaciją, kuri šio pirkimo metu nebuvo tikrinama.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, teikiamų dokumentų lygiavertiškumą turi įrodyti pats tiekėjas.
6. Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu.
7. Šiame priede reikalaujama kvalifikacija turi būti įgyta iki pasiūlymų pateikimo termino pabaigos. 
8. Prieš nustatant laimėjusį pasiūlymą, bus prašoma tiekėjo, kurio pasiūlymas gali būti pripažintas ekonomiškai naudingiausiu pasiūlymu, pateikti dokumentus, įrodančius atitiktį keliamiems kvalifikaciniams reikalavimams
9. Pirkime nustatomi tokie kvalifikacijos reikalavimai: 

	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai

	10.1.
	Tiekėjas turi pasiūlyti bent 1 (vieną) specialistą –  tyrėją (-us), kuris (-ie) per pastaruosius 10 (dešimt) metų iki pasiūlymų pateikimo termino pabaigos yra tinkamai savarankiškai arba kartu su kitais tyrėjais atlikęs (-ę) bent vieną 1 (vieną) laukinių paukščių populiacijų tyrimą ar studiją ar vertinimą. Tokio tyrimo ar studijos ar vertinimo metu turėjo būti vykdyta laukinių paukščių stebėjimo veikla. 




 
	Pateikiamas užpildytas specialiųjų pirkimo sąlygų 10 priedas „Specialistų sąrašas“, kuriame nurodoma specialisto vardas, pavardė, atlikto tyrimo ar studijos ar vertinimo pavadinimas, trumpas tyrimo ar studijos ar vertinimo aprašymas, paslaugų teikimo laikotarpis (metai ir mėnuo), užsakovas bei kontaktiniai duomenys. Kartu pateikiami užsakovo atsiliepimai arba kiti dokumentai, patvirtinantys, kad paslaugos buvo suteiktos tinkamai.

	· jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
· subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.




